Salut registra 717 nous positius des de divendres, 39 dels quals són turistes\nSanitaris practicant proves TMA al recinte de l'antiga plaça de braus.\nActualitzada 17/01/2022 a les 15:05\nLa demora amb la notificació de les proves és una realitat des de fa uns dies. El ministre de Salut, Joan Martínez Benazet ja va manifestar la setmana passada que hi havia incidents en el funcionament i amb el fet que una de les màquines va estar dos dies aturada. La secretària d'Estat de Salut, Helena Mas, ha explicat durant la roda de premsa d'actualització sanitària d'aquest dilluns que la notificació de les proves s'està donant entre 48 i 72 hores després de realitzar-les perquè una de les màquines de TMA, sense especificar si es tracta de la mateixa a la qual va fer referència Benazet, està avariada des de divendres "això ens ha limitat la capacitat diagnòstica, ja que les màquines funcionen dia i nit i poden assumir més de 800 mostres diàries". En aquest sentit, Mas ha afirmat que la peça arribarà avui de Bèlgica i la situació es preveu que demà estigui resolta. D'altra banda, la secretària d'Estat ha confirmat que a Salut no li consten demores de més de tres dies en la recepció dels resultats de la TMA.\nTot i la situació, Mas ha confirmat que de moment, el ministeri no ha contemplat la possibilitat d'acceptar els autotests positius per donar la baixa, ja que s'ha de fer en un centre autoritzat. Encara que s'està valorant l'opció de derivar pacients als laboratoris privats a través d'un conveni "des del principi hem treballat de forma col·laborativa amb els laboratoris i farmàcies, però aquesta situació és puntual i excepcional i considerem que per ara no caldria. Europa té un trencament d'estocs pel que fa al reactiu i en general es troba en situació de col·lapse pel que fa a l'abastiment d'aquestes proves diagnòstiques".\n717 nous contagis i 5.039 casos actius\nHelena Mas ha notificat que actualment hi ha 5.039 casos actius, el que suposa un descens de 677 casos des de divendres. De la mateixa manera la taxa de reproducció ha baixat d'1,15 que estava divendres i se situa a 0,78. Pel que fa al nombre de recuperats, un total de 25.422 persones han rebut l'alta mèdica en haver superat la malaltia, el que suposa 1.392 abans del cap de setmana. Es destaca la detecció de 717 positius més durant el cap de setmana, el que suposa un total de 30.605 contagis des de l'inici de l'emergència sanitària. Mas ha especificat que divendres es van detectar 347 positius, dissabte 188 i diumenge 182. D'aquests, 39 han estat contagis diagnosticats a turistes que s'havien realitzat proves al recinte de vacunació.\nLa xifra de pacients hospitalitzats amb el virus baixa dels 20 de divendres a 18 ingressats avui. Dels quals 7 es troben a planta de l'hospital Nostra Senyora de Meritxell i 9 a la unitat de cures intensives, set dels quals requereixen l'assistència de la ventilació mecànica. Helena Mas ha informat que totes les persones ingressades a l'UCI han estat infectades per la variant delta. Per altra banda, dues persones més es troben ingressades a la planta covid habilitada d'El Cedre. La secretària d'Estat ha afirmat que són asimptomàtiques i es van detectar en un test ràpid d'antígens, per la qual cosa s'ha seguit el protocol, però no han requerit ingrés hospitalari.\nPel que fa al pla de vacunació, ja s'han administrat 147.741 vacunes, el que suposa 1.316 dosis més des de divendres. D'aquestes, 57.671 són primeres dosis, 56.873 segones i 33.197 terceres. El que suposa que un 82,7% de la població vacunable ja ha rebut la primera dosi i un 81,7% la segona. Entre els joves de 12 a 15 anys, el percentatge de vacunació completa és del 67,9%. La secretària d'Estat ha informat que divendres van arribar 10.000 vacunes Moderna procedents de Portugal i que ja s'ha arribat a citar persones majors de 18 anys per administrar la tercera dosi. Així mateix, Mas ha afirmat que s'està treballant el protocol per establir les condicions i requeriments per la inoculació de la vacuna pediàtrica dels 5 als 11 anys "serà una vacuna voluntària i qui tingui dubtes podrà anar als pediatres de referència perquè es faci l'explicació pertinent".\nSalut registra 144 classes amb positius\nLa xifra d'aules afectades per la covid segueix disparant-se avui amb 174 aules totals, 56 més de les quals hi havia divendres pel resultat dels últims cribratges. La secretària d'Estat de Salut ha detallat que la detecció de contagiats del virus ha portat a tancar 15 aules, quatre més de les que hi havia divendres, i a confinar alumnes de 144 classes, 37 més que les registrades la setmana passada. Per altra banda, 129 es troben en vigilància parcial i 30 en vigilància passiva.\nHelena Mas ha recordat que el protocol a la població escola de primera i segona ensenyança seguirà sent el mateix "quan un alumne sigui positiu se l'aïllarà, però a la resta no. Es farà una prova diagnòstica el dia dos i el quart d'haver tingut el contacte". Pel que fa a maternal es manté la normativa d'aïllar tota l'aula, Mas ha confirmat que de moment no es preveu un canvi en els pròxims dies "sempre tenim sobre la taula la revisió dels protocols, tanmateix s’han treballat molt durant la setmana passada i considerem que en el cas dels alumnes de maternal hem d’aïllar tota la classe perquè es troben en condicions on hi ha molt de contacte i no es fa ús de la mascareta".\nJo encara espero els resultats de desembre\nAmb tots els meus La Sra. Más, no está qualificada per parlar de vacunes ni dels adults, petó molt menys les dels infants!!!Algú ça dir que EL PRIMER ACTE DE CORRUPCIÓ COMENÇA QUAN UN SCCEPTA UN LLOC PEL QUE NO S'ESTÀ PREPARAT. Voler inocular amb material gènic experimental als infants es una Barbaritat. Algú s'ha mirat que està passant als països on han començat??? Mireu:The Defender, children's health defender, del Robert Kennedy Jr, allí veureu casos reals, sense censura...i després en parlem. Amb la salut dels infants no es juga! Quan hi hagi el primer mort.. Qui se'n farà responsable????\nCotizando! va dir..Cotitzes sense treballar? Empresa tapadora on només cotitzen familiars i que no té beneficis? On has estat confinat? Espero que on t'han donat el positiu!\nQuè dius sobre el comentari d'en Luis? La ratafia, tú, bé?\nEspera va dir..Espera que se't espalli el coche/ordenador/altra eina necesaria i tinguis d'esperar la peça, tornem a parlar-ne després\nEl que tu vulguis, després de 2 anys, com si et falta un supositori per evitar molèsties. Fa falta? Si. És comparable a mesures de pandèmia? No.\nLuis va dir..Primero perdón por escribir en castellano me manejo mejor para poder escribir mi caso:\nEl dia 11 tenia cansancio y malestar , el dia 12 fui a las 8:30 plaza toros hice la prueba y como trabajo en España y la baja la tramitarán alli baje por la seu a las 9h y allí hice la misma prueba ,a las 2 horas me llamaron q son positivo y para casa,72h mas tarde me llega msm andorra que soy negativo, sigo aun sorprendido y preocupado por que pase días con fiebre y malo con lo cual seguro que el positivo es real.\nMi suerte fue hacer dos pruebas y no seguir contagiando, seguro fue algún tipo de fallo,que todos nos podemos equivocar ,ruego que se tenga mas cuidado para salir bien todos de esta.( soy residente legal, pago la cass y la ss social Española por si alguno le pueda parecer mal)\nCotitzes sense treballar? Empresa tapadora on només cotitzen familiars i que no té beneficis? On has estat confinat? Espero que on t'han donat el positiu!\nXavier va dir..Tenim una gestió de vergonya. El màxim responsable és el cap de Govern, per no cesar al ministre i a la secretària d'estat, que han manifestat una incapacitat important per gestionar res. 3000 proves sense resultat a 700 proves diàries que fa una màquina son més de 4 dies sense funcionar. I vol dir que recuperar-les, comptant que la màquina torni a funcionar demà, son 4 dies més només fent proves estocades. Trigarem més de 10 dies en possar-nos al dia. És INADMISSIBLE, i requereix de cessaments o dimissions per una mala previsió. I dir això no vol dir criticar per criticar. O som crítics no no millorarem mai en res.\nEspera que se't espalli el coche/ordenador/altra eina necesaria i tinguis d'esperar la peça, tornem a parlar-ne després\nA veure si rebenten totes mes màquines i deixen de fer proves que no serveixen per a res, tal com han indicat els CDC.\nTenim una gestió de vergonya. El màxim responsable és el cap de Govern, per no cesar al ministre i a la secretària d'estat, que han manifestat una incapacitat important per gestionar res. 3000 proves sense resultat a 700 proves diàries que fa una màquina son més de 4 dies sense funcionar. I vol dir que recuperar-les, comptant que la màquina torni a funcionar demà, son 4 dies més només fent proves estocades. Trigarem més de 10 dies en possar-nos al dia. És INADMISSIBLE, i requereix de cessaments o dimissions per una mala previsió. I dir això no vol dir criticar per criticar. O som crítics no no millorarem mai en res.\nEs pot esperar tant de temps per els resultats\nAixí que cada dia tenim més casos\nCanvi de protocols d'infantil siusplau!! Hi ha classes senceres de nens sans assimptomàtics tancats a casa!!!\nDeixeu q es facin TRA i si tota la classe són negatius cap a l'escola!


En aquesta novel·la es descriuen en paral·lel les vides truncades de dues dones: la mare d’una família jueva en la seva travessa dels Pirineus escapant de la persecució de la Gestapo, i l’aranesa que els fa de guia, dona maltractada des de ben jove a causa de la pobresa dels seus orígens. La vida ha volgut capgirar els seus destins amb la possibilitat d’emprendre nous camins i compromisos. Acompanyarem la Carmina i la Rachel tant en els perills de la ruta de fugida com en el viatge intern de superació, ben diferent en un cas i l’altre, i ens endinsarem amb elles en la duresa quotidiana a la Vall d’Aran en l’època de la guerra i la postguerra que coincideix amb la invasió de França pels exèrcits nazis.\nImma Pericas Pagès (Barcelona, 1944), llicenciada en Psicologia, ha dedicat tota la seva vida professional a l’àmbit de les persones amb necessitats educatives especials Paral·lelament ha desenvolupat altres interessos socials i línies de treball en aspectes com les diferents situacions i contextos de vida de la dona, i ha col·laborat a l’Associació de Dones Empresàries FEMVisió; amb aquesta organització va formar part del grup de dones que anaren a BEIJING al Congrés Internacional convocat per les Nacions Unides l’any 1995 amb la finalitat de revisar les circumstàncies d’opressió de les dones i donar línies de conducta per millorar les lleis arreu del món.


el metro de Barcelona - línia L1 - Catalunya\nTrens de Catalunya > TMB > el metro de Barcelona > línia L1 > Catalunya\n< Universitat Línia L1 Metro de Barcelona: Hospital de Bellvitge - Fondo Urquinaona >\ncodi estació: 126\nMostra Estacions metro TMB L1 en un mapa més gran L'estació Catalunya de la línia L1 del metro de Barcelona va entrar en servei el 10 de juny de 1926, amb l’obertura del primer tram del Metro Transversal entre Bordeta i Catalunya i la denominació Cataluña. Inicialment l’estació provisionalment es va ubicar a la ronda Universitat, entre la rambla de Catalunya i el carrer Balmes, amb dues vies i tres andanes. L’1 de juliol de 1932 es prolongava la línia fins a Arc de Triomf i l’estació passava a situar-se en la seva ubicació actual, al nord de l’estació de plaça Catalunya entre la rambla de Catalunya i el passeig de Gràcia i amb la disposició actual de vies. El 1932 es va obrir un nou accés a l’estació del metro pel centre de la plaça Catalunya i el juny de 1956 es posava en servei el passadís d’enllaç amb la línia del Gran Metro de Barcelona (actual L3), creant una incipient nova concepció de xarxa de metro. El 1961 es va estrenar un segon accés a l’andana de la via 1. El 1982 l'estació passava a dir-se Catalunya i la línia I passava a ser la L1. Entre 1983 i 1992 es va reconstruir totalment l’estació, tant de metro com de la xarxa de via ampla. L’antiga estació tenia la mateixa disposició actual si bé disposava de dos vestíbuls als extrems i la part central era descoberta. El novembre de 1994 es completava l’adaptació de l’estació per a persones amb mobilitat reduïda amb la instal·lació de nous ascensor entre vestíbul i andana, així com entre vestíbul i carrer (compartit amb el vestíbul de la xarxa de via ampla).\nL’estació Catalunya actual de la L1 s’ubica al subsol de la plaça Catalunya entre la rambla de Catalunya i el passeig de Gràcia i disposa de dos nivells, el superior que acull un gran vestíbul i l'inferior per on circulen els trens. El nivell superior disposa de cinc accessos des del carrer: els accessos per Ronda Universitat i per Passeig de Gràcia tenen escales fixes, una de mecànica i un ascensor; l’accés per Ronda Sant Pere té escales fixes i una de mecànica; els accessos per Rambla Catalunya i pel centre de la Plaça Catalunya tenen escales fixes. Tots els accessos conflueixen en el gran vestíbul que es troba al costat muntanya de la plaça Catalunya. Els accessos al metro s’ubiquen als extrems d’aquest gran vestíbul comú amb l’estació de via ampla i disposen de les màquines de venda de bitllets i barreres tarifàries de control d’accés, entre d’altres dependències. L’enllaç amb les andanes, ubicades a un nivell inferior, es fa mitjançant escales fixes, escales mecàniques i pel costat Universitat també amb ascensor. Els trens del metro circulen pel nivell inferior, amb la particularitat que les dues vies del metro s’ubiquen a la part exterior de les dues vies de la línia de via ampla que es troben a la part central. Entre la nau de les vies de la xarxa de via ampla i les del metro hi ha un mur amb diverses obertures. L'estació Catalunya de la línia L1 del metro té un pas inferior entre les andanes, que a més serveix com a inici del passadís d'enllaç amb l'estació Catalunya de la línia L3; aquests enllaços no estan adaptats.\nAccés a l'estació Catalunya des de la Ronda Universitat (juliol 2019) Una altra vista de l'accés des de la Ronda Universitat, que també compta amb un ascensor (juliol 2019) Entrada a l'estació Catalunya, tant per al metro com per a Rodalies de Catalunya (juliol 2019) Accés per la rambla de Catalunya (gener 2019)\nPanells de benvinguda al metro i a Rodalies a l'accés per rambla de Catalunya (març 2019) Indicacions al vestíbul compartit entre metro L1 i Rodalies (juliol 2019) Entrada pel centre de la plaça Catalunya a l'estació (juliol 2019) Accés des de la ronda de Sant Pere (juliol 2019)\nEntrada a l'estació de Catalunya pel passeig de Gràcia (juliol 2019) Ascensor de carrer a vestíbul compartit entre Rodalies i Metro a la plaça Catalunya (juliol 2019) Nivell vestíbul, compartit entre Rodalies i Metro (juny 2019) Vestíbul del costat Urquinaona per accedir a l'estació de metro de la línia L1 (juny 2019)\nUnitat 6000 del Ferrocarril Metropolità entrant a Catalunya fent un servei a la línia L1 cap a Fondo (novembre 2019) Metro de la línia L1 vist des de l'andana central de l'estació de Rodalies circulant entre Universitat i Catalunya (juliol 2019) Civia sèrie 465 de Rodalies de Catalunya i unitat 4000 de TMB a Catalunya amb un tren de la línia L1 cap a Fondo (juliol 2019) Encreuament de trens de la sèrie 4000 de la línia L1 del metro entre Catalunya i Universitat (juliol 2019)\nL'estació de Rodalies vista des de l'andana del metro (juny 2019) Extrem de l'andana de la via 2 del metro cap a Hospital de Bellvitge, amb un tram d'andana amb rampa per facilitar l'accés a PMR (juny 2019) Andana sentit Hospital de Bellvitge amb l'accés al pas inferior entre andanes i que enllaça també amb l'estació Catalunya de la L3 (juny 2019) Trens de Rodalies des de l'estació del metro (juny 2019)\nAscensor entre l'andana de la via 2 i el vestíbul costat Universitat (juny 2019) Rodalies estacionat a plaça Catalunya vist des de l'andana del metro (juny 2019) Vista general de l'andana sentit Hospital de Bellvitge de Catalunya L1 (juny 2019) Unitat sèrie 6000 amb el torn 119 a punt de fer parada a Catalunya amb un tren cap a Hospital de Bellvitge (juny 2019)\nUnitat 6000 del FMB sortint de Catalunya cap a Hospital de Bellvitge vista des de l'andana de l'estació de Rodalies (juliol 2016) Accés a l'estació de Catalunya de la línia L1, en un extrem del vestíbul de l'estació de renfe-adif (abril 2005) Escales mecàniques i una escala metàl·lica comuniquen l'accés a l'andana amb el vestíbul (abril 2005) Ascensor que enllaça l'andana direcció Hospital de Bellvitge del metro amb el vestíbul de renfe-adif (abril 2005)\nTren a l'andana direcció Hospital de Bellvitge esperant per sortir (abril 2005) Des de l'estació de metro a través dels arcs es pot veure l'estació de Plaça Catalunya de renfe-adif (abril 2005) Unitat 4000 sortint cap a Hospital de Bellvitge, passant pel costat de la pantalla de canalmetro (abril 2005) Indicadors que menen cap al pas sota les vies per enllaçar amb la línia L3, L6, L7 i el Metro del Vallès (abril 2005)\nIndicadors diversos al pas soterrat entre les andanes de l'estació Catalunya de la línia L1 (abril 2005) Una altra vista del pas soterrat d'enllaç entre andanes de la L1 i també del passadís d'enllaç a la L3 (abril 2005) Viatgers esperant el metro a l'andana direcció Fondo. A la dreta, entre els arcs, un tren de renfe (abril 2005) Metro amb les portes obertes en un tram d'andana amb una petita rampa per facilitar l'accés a PMR (abril 2005)\nUna altra vista de la sinuosa andana de la via 1 (direcció Fondo) de l'estació Catalunya (abril 2005) Unitat 4044 amb el número de servei 104 a punt de reemprendre la marxa cap a Fondo (abril 2005) Sortint cap a la següent estació: Urquinaona (abril 2005) L'estació de Catalunya amb una unitat 4000 vista des de l'andana de renfe Rodalies (abril 2005)\n< Universitat Urquinaona >


Esports Redacció - 08-09-2004.\nCap de setmana ple de competicions a la Unió Atlètica de Terrassa\nAquesta temporada comença amb convocatòries a un bon ritme per tots els atletes i, amb uns resultats magnífics per la Unió Atlètica de Terrassa que ha experimentat de nou el plaer de córrer en equip. Les proves que han estat seguides pels atletes de la UAT són: la XI Cursa Popular de Festa Major de Matadepera.-Campionat de Catalunya de 10 km ruta i la XXVI èna edició de la Cursa Popular Festa Major de Sabadell.\nXI Cursa popular de Festa Major - Campionat de Catalunya de 10 Km en ruta. Matadepera\nPep Moliner i Joseph Salvia entren junts en meta a la Cursa de Matadepera 2004 Al Pavelló Municipal de Matadepera es va donar la sortida de la cursa de Festa Major a les 18:30h. del dissabte 4 de setembre. Els preparadors eren l'Ajuntament de Matadepera i l'Associació Esportiva Mitja Marató de Terrassa. La Federació Catalana d'Atletisme la definia de 10 km en ruta i, la considerava prova puntuable al Campionat de Catalunya. Es tractava de fer 2 voltes a un circuit de 5 km que transcorria de baixada al costat de la riera i, que s'enfilava als carrers paral·les en una tornada dura pels corredors, amb un final pendent avall de meta.\nEl guanyador d'aquesta prova va estar Benito Ojeda amb un temps de 31:28 i, en dones, la 1a en arribar va ser Eva Jiménez del F.C. Barcelona amb 37:00. El total de corredors que van creuar meta era de 442.\nEls atletes menuts també van ser convocats a una cursa infantil de 1,5 km que va ser la primera en sortir. El seu circuit anava també de baixada a la riera, trencant després en una ziga-zaga de carrers que anaven pendent amunt per tornar a baixar a l'arribada.\nHem de destacar la gran actuació del conjunt dels corredors de la UAT que van aconseguir el 3r lloc en la General per Equips amb la participació de 16 atletes arribats a meta i, en un temps de 1:41:57 en total.\nEls petits corredors de la UAT també van tenir una bona entrada de temporada. Van arribar a meta tots junts, fent pinya practicament al voltant de les primeres posicions. Van guanyar 2 premis: el 1r Femení de Marta Segarra i el 2n Masculí de Alex Piqueres.\nLes classificacions dels atletes de la UAT són les següents:\nCursa Infantil de 1,5 km:\nLloc de la classificació:\tNom:\n4\tAlex Piqueres (2n Masculí)\n5\tMarcel Purull\n6\tXavier Guardia\n7\tMarta Segarra (1r Femení)\nCursa de 10 km en ruta .-Campionat de Catalunya:\nLloc de la classificació:\tNom:\tTemps:\n10\tJavier Lopez Sanchez\t33:06\n18\tDavid Guarch Cuadrado\t34:25\n20\tSebastian Morales Salmeron\t34:28\n27\tJosep Salas Barbanoj\t35:05\n48\tAndres Fernandez Alcaide\t37:19\n50\tDaniel Guerra Bacos\t37:24\n58\tFrancisco Escudero Praena\t37:41\n91\tPedro J. Corpas Villegas\t39:30\n149\tCarles Valencia Nebot\t42:09\n178\tAntonio Benito Diaz Casado\t43:40\n185\tPep Moliner Alcalde\t43:48\n186\tJosep Salvia Molgó\t43:48\n315\tFrancisco Porras Cobos\t49:16\n328\tAgustin Salvador Morales 49.45\n329\tAgustin Salvador Garcia\t49:45\n345\tCasimiro Martin Gonzalez 50:38\nXXVIèna Edició de la cursa popular Festa Major de Sabadell\nJoseph Salvia i Pep Moliner de nou junts creuant meta en la Cursa de Sabadell 2004 La Cursa Popular de la Festa Major de Sabadell va estar convocada el 5 de setembre a les 10:30h del matí. El seu recorregut era de 8,1 km d'asfalt que conduïen pel centre urbà. Aplegava a tot un seguit d'organitzacions bolcades al bon funcionament de la prova.\nAixí, al costat de l'Ajuntament de la ciutat , treballaven la Joventut Atlética de Sabadell, el Club Natació de Sabadell, Voluntas Club Sabadell-Amics de l'Olimpisme, California Sports , Creu Roja i diverses marques comercials. Tot això corresponia a una gran mobilització popular de corredors que demostraven les xifres dels arribats a meta amb 1266 comptabilitzats.\nJordi Cruz de la Joventut Atlética de Sabadell va guanyar la prova amb un temps de 24:20. En dones va arribar 1a la Isabel Eizmendi del F.C.Barcelona amb 26:21. Roger Puigbó va ser vencedor amb cadira de rodes.\nEls atletes de la UAT han participat realitzant bons temps en la Classificació General, fins i tot, alguns ja portaven a sobre els 10 km de l'anteior cursa de Matadepera del dissabte. Els seus temps han estat els següents:\nCursa de 8,1 km:\n23\tEduard Gallardo\t28:01\n35\tAndres Fernández Alcaide\t28:47\n57\tJoaquim Izquierdo Rey\t29:55\n61\tAlbert Rimola Gibert\t30:07\n303\tJoseph Salvia\t36:07\n304\tPep Moliner Alcalde\t36:08\n437\tFrancisco Romero Truñó\t37:52\n581\tLluis Gallardo Ferrer\t39:40\n592\tMarcel Purull Blades\t39:44\n670\tAgustín Salvador Morales\t41:01\n829\tLuis Cazorla Sanchez\t43:32\nComunicat de l'Escola d'Atlestisme de la Unió Atlètica de Terrassa\nClica sobre la imatge i impremeix-te la butlleta d'inscripció L'Escola d'Atletisme de la Unió Atlética de Terrassa obra període de inscripcions aquest curs escolar 2004-2005, a la seva seu de les Pistes Municipals de Can Jofresa del carrer Badalona núm. 4.\nTots els nens, nenes i joves nascuts entre els anys 1987 i 1998 són ben rebuts i esperats al Centre amb la il·lusió de poder compartir amb ells el treball d'equip, l'esforç i el companyerisme.\nEls dies de l'activitat són:\nCategories: prebenjamí, benjamí i aleví (nascuts els anys 1998-97-96-95-94-93)\nDilluns i Dimecres de 18:00 a 19:30h.\nCategories: infantil, cadet, i juvenil (nascuts els anys 1992-91-90-89-88-87)\nDilluns, Dimecres (Dijous) i Divendres de 18:00 a 19:30h.\nLa quota és de 75 euros tot el curs, llevat de les categories infantil, cadet i juvenil queés de 100 euros.\nDes del 13 de setembre fins al 24 de juny.\n-Butlleta d'inscripció degudament omplida.\n-2 fotografies mide carnet.\n-DNI del noi o noia (o d'un dels pares del menor de 14 anys).\n-Fotocòpia de la cartilla d'afiliació a la seguretat social.\nHorari de Secretaria: dilluns a divendres de 18:30 a 20:30h.\nTel. i Fax: 937 864 991


Visita organitzada al Planter Central de la Forestal Catalana - Col·legi Oficial d'Enginyers Tècnics i de Grau de Mines i Energia de Catalunya i les Balears\nPromogut per la Delegació del Col·legi a Girona, amb la colaboració de la Secció d'Activitats Extractives del Departament d''Empresa i Ocupació i la OGAU del Departament de Territori i Sostenibilitat s'ha preparat pel dia 17 de novembre d'enguany una VISITA TÈCNICA FORMACIÓ AL PLANTER CENTRAL DE SANT FELIU DE BUIXALLEU.\nLa visita serà de 10:30 a 13:00 i constarà de;\n- Primera part teòrica. S'exposarà la normativa exigible a la planta forestal i les espècies, formats i qualitats d’ús per a les restauracions.\n- Segoina part pràctica. Visita guiada del planter per veure el tipus de planta que s'haurà descrit a la part teòrica.\n- Cloenda. Torn obert de preguntes i debat.\nEl link de l’emplaçament del planter és: https://goo.gl/maps/aLgUbeJVo9p\nLes inscripcions s'han de realitzar a través del correu i/o del telèfon de la Delegació de Girona, atès que les places són limitades.\nTELF: 972 426 017\nS'adjunta díptic explicatiu.\nMés en aquesta categoria: « Candidatures admeses. El Col·legi a les aules »


Un gran avís sobre els darrers pedaços de Windows que cal conèixer - Gadgets | Maig 2021\nFa aproximadament dues setmanes, Microsoft va llançar el seu conjunt d’actualitzacions Patch Tuesday per al mes de març. Es van identificar i solucionar 15 errors crítics, inclosos els errors del navegador, una vulnerabilitat de Flash que pot provocar programari maliciós al vostre PC i nous pedaços per a la fallada del xip Spectre.\nTots aquests pegats solucionen forats de seguretat que poden danyar el vostre ordinador o donar accés als pirates informàtics.\nTot i això, dijous passat, Microsoft va publicar un altre conjunt d’actualitzacions acumulatives de Windows 10 que contenen correccions per a problemes que van introduir els pedaços de març.\nLa companyia sol llançar pedaços el segon dimarts de cada mes, però aquestes actualitzacions acumulatives es consideraven prou importants per ser llançades 'fora de banda'. (Les solucions fora de banda comencen a ser alarmantment comunes amb Microsoft darrerament.)\nAquestes actualitzacions ja estan disponibles per a les màquines de Windows 10 que es troben a l’actualització d’aniversari, a l’actualització de creadors i a l’actualització a la creació automàtica.\ncom saber si algú controla el vostre equip\nEls usuaris de Windows 7 i Windows Server 2008 R2 que han tingut problemes amb les actualitzacions de buggy March, però, no tenen sort. En aquest moment no hi ha solucions programades per a aquests sistemes.\nActualitzacions acumulatives de Windows 10\nActualització de creadors de la tardor\nL’actualització acumulada per a l’última i més popular versió de Windows 10, l’actualització Fall Creators (versió 1709), ésKB 4089848.Inclou una col·lecció d'arreglaments per a diversos errors que han persistit des de gener.\nAquesta llarga llista de solucions inclou problemes de connexió Bluetooth, errors de corrupció BitLocker, problemes de grups i la política de grups de Windows Defender Defender, llicència d'escriptori remota que informen d'errors de corrupció i problemes de representació de Edge PDF. Feu clic aquí per llegir la llista completa de les solucions.\nCap d'aquests defectes són amenaces per a la seguretat, però suposa un error de qualitat del programari que pot afectar el rendiment i la usabilitat.\nNota: Alguns usuaris també es queixen de problemes amb aquesta actualització acumulativa de Fall Creators. Aquests problemes es poden limitar a màquines específiques, però inclouen Inici del menú, centre de notificacions i errors del menú Configuraciói problemes d'impressora.\nActualització de creadors\nL’actualització acumulada per a l’actualització de Windows 10 Creators (versió 1703) ésKB 4088891.\nA part de les solucions específiques de l’actualització de creadors, la majoria dels pegats tracten els mateixos problemes que es troben a l’actualització Fall Creators. De nou, cap és una amenaça crítica per a la seguretat, sinó que és un problema de qualitat del programari.\nUna actualització de la pila de serveis,KB 4088825, també està disponible per a l’actualització de creadors.\nL’actualització acumulada per a l’actualització d’aniversari de Windows 10 (versió 1607) ésKB 4088889.\nAixò comparteix alguns dels pegats inclosos en les actualitzacions acumulatives de Fall Creators and Creators, però també conté solucions específiques.\nSi encara esteu a l'actualització d'aniversari de Windows 10, millor penseu en l'actualització a una versió posterior. És la versió més antiga de Windows 10 que s’admet i es perdrà suport en els propers mesos.\nNo hi ha correccions per a l'actualització d'errors de Windows 7\nTot i que Microsoft ha reconegut que és el llançament mensual del Windows 7 i del servidor 2008 R2 del març KB 4088875 és buggy,encara no hi ha solucions programades per a aquests sistemes.\nAquests problemes inclouen les fuites de memòria del servidor SMB, els errors aturats a les màquines de 32 bits quan el mode d’extensió d’adreces físiques està desactivat, els errors de la targeta d’interfície de xarxa virtual i la configuració IP perduda després d’aplicar l’actualització.\nCuriosament, aquesta actualització d'errors encara es mostra com a actualització 'important', però ja no s'impulsa automàticament a les màquines Win7 i Server 2008 R2, fins i tot quan està habilitada l'actualització automàtica de Windows. Mentrestant, eviteu l'actualització de KB 4088875.\nCom retardar les actualitzacions de Windows\nQuè passa amb les actualitzacions de Microsoft? Les actualitzacions de Windows Patch Tuesday solien ser relativament fiables i els parches fora de banda i d’emergència eren rares i es van separar. Però durant els últims mesos, ha estat una fallada o una fallada (sobretot falta) i les actualitzacions han estat errades i pitjor, fins i tot provocant que no es poguessin iniciar cap ordinador Windows.\nSempre aconsellem als usuaris que apliquin actualitzacions de seguretat de la manera correcta, però a la vista de les escomeses que varem veure, no us culparem si us preocupeu actualitzar la vostra màquina Windows de seguida.\nSi voleu adoptar un enfocament 'espera i vegeu' del que comportaran les darreres actualitzacions de Windows, hi ha maneres de posposar, ajornar o retardar les actualitzacions de Windows. Feu clic aquí per aprendre com.\nressenyes de descrapificador de PC\nproblema amb Google Play\nincorporacions de Netflix l'abril de 2017\nabonament del dia gogo smartphone


FULL INFORMATIU NÚMERO 6: FEBRER 2016 | Escola Guillem Isarn\nFULL INFORMATIU NÚMERO 6: FEBRER 2016\nPublicat el 03/02/2016 per directorguillemisarn\nEl dia 1 de Febrer es va realitzar una reunió ordinària del Consell Escolar on es van aprovar, entre altres qüestions, la liquidació econòmica de l’exercici 2.015 (amb unes despeses que van arribar als 13.567,92€) i el pressupost per al present any 2.016. Ambdues qüestions van estar aprovades per unanimitat. També es va decidir impulsar la COMISSIÓ DE CONVIVÈNCIA dins del Consell Escolar, encarregada de garantir una aplicació correcta del Reglament de Règim Intern del centre i col·laborar en la planificació de mesures preventives, en la resolució de conflictes i en l’aplicació de sancions en casos greus o molt greus. Aquesta comissió estarà formada per: Joan Condemines (Director), Maria Areny i Lídia Esteve (representants del sector mestres) , Laura Marimon i Olga Gallego (representants del sector pares/mares)\nEn Pere i la Laia s’han posat en contacte amb l’Escola per demanar-nos la nostra col·laboració en la recollida solidària de material escolar i esportiu. Participaran en el PANDA RAID que es realitzarà al Marroc i demanen la nostra ajuda per recollir tan material escolar i esportiu com puguem, ells el faran arribar al Marroc amb el seu Panda. Fem que tots els nens i nenes puguin anar junts a l’escola cada dia. Podeu fer les vostres aportacions fins el DIVENDRES 26 de febrer. Moltes gràcies.\nAquesta és la fruita prevista de repartir cada mes en la campanya “Pla de consum de fruita a les escoles”.\nFEBRER Poma vermella, taronja i pastanaga\nMARÇ Pera d’hivern, taronja i maduixot\nABRIL Poma/ pera, maduixot i kiwi\nMAIG Poma, nespra o albercoc i cirerol.\nJUNY Pera, cirera i préssec, nectarina o plàtan.\nEl divendres dia 5 de febrer l’alumnat dels cursos de quart i sisè realitzaran l’activitat anomenada “Contes Rromane” Aquesta activitat ha estat organitzada pels Serveis Educatius de l’Urgell i la porta a terme la fundació privada Pere Closa. L’activitat consisteix en la difusió de contes i llegendes populars gitanes. Dos artistes d’ètnia gitana acompanyen la narració d’aquests contes amb música de guitarra interpretada en directe. També introdueixen el concepte de la llengua gitana: el Rromane. Els objectius de l’activitat són:\nAcostar la realitat gitana a l’àmbit escolar i a la societat en general (llengua, música, història)\nDifondre la cultura gitana i incorporar-la a la cultura catalana.\nIncrementar el nivell d’autoestima dels nens/es i joves d’ètnia gitana i implicar-los en aquesta activitat escolar.\nPotenciar una educació intercultural en el marc d’una realitat plural.\n2 de febrer: Taller d’escultura i decoració de fruita i verdura adreçat a l’alumnat del Cicle Mitjà. XVI Programa Comarcal de Suport a l’Educació de l’Urgell.\n3 de Febrer: Arribada del Rei Carnestoltes. Inici de les activitats de Carnaval dedicades , aquest curs, a l’aigua (Projecte Interdisciplinar). Escoltarem el seu discurs de benvinguda i les seves ordres per als propers dies.\n5 de febrer. Contes Rromane. Alumnat de quart i sisè.\n9 de Febrer: Festa de carnaval. Tallers de màscares i rua pel pati de l’Escola.\n10 de febrer: Arribada de la “Vella Quaresma”\n10, 11 i 12 de Febrer: lliurament de fruita a tot l’alumnat del centre a l’hora d’esmorzar: poma vermella, taronja i pastanaga. Campanya: “Pla de consum de fruita a les escoles”.\n25 de Febrer: Sortida a l’ Institut de Bellcaire d’Urgell. Alumnes del segon curs del Cicle Superior.\n8 de Març: XVI Programa Comarcal de Suport a l’Educació: Cicle Vivim la Música, obra “El carnaval dels animals”. Sortida al Teatre Ateneu de Tàrrega. Alumnes de quart.\n11 de Març: Darrer dia per lliurar els treballs del XVI premi artístic “Sant Jordi” a la realització d’una caricatura. Alumnes de sisè.


L'atur creix en 1.604 persones durant el gener al Camp de Tarragona i les Terres de l'Ebre | NacióTarragona\nL'atur creix en 1.604 persones durant el gener al Camp de Tarragona i les Terres de l'Ebre\nEl territori tanca 2020 amb 62.399 persones desocupades, un 27,34% més que fa un any\nper Redacció , 2 de febrer de 2021 a les 09:52 |\nL'atur ha continuat creixent aquest mes de gener al Camp de Tarragona i les Terres de l'Ebre. Segons les dades del Ministeri de Treball, durant l'últim mes de l'any es van registrar 1.604 persones desocupades més, amb una variació positiva del 2,64% respecte l'anterior. El territori tanca el primer mes del 2021 amb una xifra total d'atur de 62.399 persones.\nEn termes absoluts, són 13.396 més que fa un any, amb una variació del 27,34%. El sector serveis encapçala el rànquing per sectors, amb 44.835 persones a l'atur -1.241 aquest gener-. Del total, 34.677 són dones i són 27.722 homes. 6.065 aturats tenen menys de 25 anys.\nPel que fa a les contractacions, durant el gener van augmentar en 183 el mes anterior, amb una increment del 0,90%. En total, els contractes a la demarcació ascendeixen a 20.508 i són un 13,61% menys respecte fa un any. Pel que fa al número d'afiliats a la Seguretat Social, ha disminuït fins als 297.993, 5.216 menys que el desembre (-1,72%) i 1.913 menys que fa un any (-0,64%).\nSocietat, Terres de l'Ebre, Camp de Tarragona, atur, ocupació


Nules prepara una ruta de testimonis físics de la Guerra Civil – Ajuntament de Nules\nHome Històric Nules prepara una ruta de testimonis físics de la Guerra Civil\nNules prepara una ruta de testimonis físics de la Guerra Civil\nLa Conselleria anuncia declarar els búnquers locals com a Bé d’Interés Cultural\nL’Ajuntament de Nules realitzarà una ruta turística nova que tindrà com a protagonistes els testimonis físics de la Guerra Civil a la localitat, aquest projecte es preveu que siga una realitat abans que finalitze l’any, “Nules va ser una de les poblacions valencianes més castigades per la Guerra Civil, en concret enguany es compleixen 80 anys dels bombardejos, tant nacionals com republicans, que l’any 1938 van destruir part de les edificacions del nostre municipi. De manera que coincidint amb aquesta data posarem en marxa aquesta iniciativa amb la qual volem posar en valor aquesta part de la història local”, explica l’alcalde de Nules, David García.\nLa ruta tindrà cinc punts que es podran visitar, el primer seran els nou búnquers que hi ha la terme municipal de Nules; la segona parada serà la caseta coneguda com a “xalet del Registrador Vernia” que es troba prop del camí del Caminàs, es tracta d’un immoble que manté l’estructura original i que va pertànyer a un comandament de l’exèrcit republicà; l’altra zona que es podrà visitar són les fortificacions de la Creu de Ferro; també s’inclouen en aquesta ruta les casetes de primera línea de la Platja de Nules que en aquells anys varen ser utilitzades com a refugi; i la cinquena parada seran les edificacions que varen ser destruïdes i que varen ser reconstruïdes per les Regions Devastats després de la guerra com l’antic edifici de l’ajuntament.\nCadascun d’aquests cinc punts que formaran la ruta tindran uns panells informatius amb fotografies d’abans del conflicte, de com varen quedar després de la guerra i de l’estat actual, que realitzarà el cronista oficial de la vila de Nules, Vicent Felip Sempere amb col·laboració amb l’UJI.\nCal destacar a més que la Conselleria ha anunciat la declaració de Bé d’Interés Cultural (BIC) per als búnquers de Nules, “així s’havia demanat des de l’Ajuntament per tant l’interés turístic d’aquests llocs serà major, aquesta és una prova més que estem treballant en diversos projectes relacionats amb la Guerra Civil però com no podria ser d’altra manera buscant la part positiva”, apunta l’alcalde de Nules, David García.\nEn aquest sentit, també s’ha previst per al pròxim mes de novembre una conferència sobre l’ofensiva republicana a Nules que anirà acompanyada d’una exposició amb fotografies inèdites d’aquesta etapa de la història local.\nPer altra banda, l’Ajuntament de Nules, en col·laboració amb l’UJI, més en concret amb el Departament d’Història que dirigeix Rosa Monlleó, està treballant per a aconseguir una subvenció de la Generalitat Valenciana perquè Nules albergue un museu dedicat a la Guerra Civil i que s’instal·larà en un dels salons de l’edifici de la Fundació Bancaixa; a més està estudiant la possibilitat que l’UJI juntament amb la Generalitat Valenciana realitzen excavacions en la zona del barranc del Torrent, on es creu que hi pot haver restes importants de la guerra.\nDe tota manera, en unes setmanes es durà a terme la Ruta de Testimonis Físics de la Guerra Civil a Nules, que es preveu que estiga habilitada abans del mes de novembre.


Appartamento Sissi Levico Terme Itàlia - Ofertes d'hotels amb els MILLORS DESCOMPTES EN LÍNIA\nViale Roma, 34, Levico Terme, Levico Terme, Itàlia, 38056 - Veure al mapa\nMés informació sobre Appartamento Sissi\nSi el que està buscant és per un hotel ben situat a Levico Terme, no busqui més enllà de Appartamento Sissi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Appartamento Sissi asseguren una estada plaentera als seus clients. Per a la comoditat i comfort dels seus clients, l'hotel ofereix habitació familiar.\nL'ambient de Appartamento Sissi es reflexa en cada habitació. calefacció, balcó/terrassa, aparell de televisió LCD/pantalla de plasma, cuina americana, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Appartamento Sissi.


El Vendrell recapta més de 5300 euros per la Marató de TV3 | Regidoria d'Esports El Vendrell\nEl Vendrell recapta més de 5300 euros per la Marató de TV3\n17/12/2014 - 09:04\nEl Vendrell ha viscut un intens cap de setmana ple d’activitats envers la Marató de TV3 on s’ha recollit un total de 5345,67 euros a favor de les malalties del cor. Activitats esportives i culturals, balls,... han tingut lloc en diferents punts de la vila i han estat les veritables protagonistes del cap de semana.\nPer quart any consecutiu el Complex Esportiu Club Tennis Vendrell va acollir dissabte la Jornada Solidària “Esport i Cultura” organitzada pel Consell Esportiu del Baix Penedès, el Club Tenis Coma-ruga Atlètic i el Grup Muntanyenc de la Lira Vendrellenca; on es va unir en una mateixa activitat, associacions i entitats culturals i esportives del Vendrell amb l’objectiu comú de recaptar material de primera necessitat i diners per a famílies que es troben en risc d’exclusió social. Enguany s’ha aconseguit la recollida de 40 elements de material esportiu, una trentena de joguines, 198 kg d'aliments i gairebé 500 € que seran donats, respectivament, a Esport Solidari Internacional, la Creu Roja, Càritas i La Marató de TV3.\nEl 2n Torneig Solidari de Pàdel organitzat per l’escola bressol Ralet Ralet i l’escola Garbí es va celebrar entre dissabte i diumenge a les diferents pistes o instal.lacions de pàdel de la comarca del Baix Penedès i Roda de Berà on hi va participar gairebé 200 esportistes. Ambdues escoles van recaptar un total de 2517,67 €.\nActivitats per a totes les edats… és l’exemple de la Festa Infantil que va tenir lloc a la plaça Nova del Vendrell on es va recaptar 2109 € amb activitats de tot tipus pels més menuts.\nI diumenge, també va ser el torn del ball amb una classe magistral de Ritmes caribenys al pavelló Àngel Guimerà a càrrec de l’escola de ball Míriam Buitrago i la Secció de ball de La Lira Vendrellenca, on van participar unes 75 persones i es va recaptar 219 €.\nEl regidor d’Esports, Sergi Teruel vol agraïr tot el suport i col•laboració de les diferents escoles, entitats culturals i esportives… que de manera voluntària sempre estan a disposició de totes aquestes activitats i campanyes solidàries que durant l’any s’organitzen i es celebren al Vendrell en diferents àmbits i que sense ells no seria possible.\nDels gairebé 9 milions d’euros que ha recollit TV3 a la seva Marató, el Vendrell ha portat el seu granet de sorra amb més de 5300 euros.


Els tripulants d'Open Arms s'enfronten a penes d'entre 4 i 7 anys a Itàlia\nActualitzada 19/03/2018 a les 17:05\nEl fundador de l’ONG Pro Activa Open Arms, Òscar Camps, ha assegurat aquest dilluns que els tres membres de la tripulació del vaixell de rescat d’immigrants encausats a Itàlia "s’enfronten a penes d’entre 4 i 7 anys de presó", per la qual cosa ha subratllat que ara la prioritat és "lluitar perquè no siguin detinguts".\nLa Fiscalia de Catània va ordenar aquest diumenge la immobilització del vaixell espanyol "Open Arms" i l’obertura d’una investigació per un possible delicte de "promoció de la migració il·legal" a Itàlia. Els arguments de les acusacions contra els tripulants del vaixell atracat a Itàlia són una excusa amb l’objectiu de "bloquejar la intervenció de les organitzacions humanitàries" al mar Mediterrani, ha dit Camps.\nEn roda de premsa, ha explicat que per primera vegada l’organització ha hagut de demanar ajuda al govern espanyol per poder atracar en un port. En concret, el fundador de l’ONG ha explicat que l’organització va contactar amb el cònsol espanyol a Sicília i va ser el govern espanyol qui va negociar amb l’executiu italià que l’embarcació pogués atracar en el port de Pozzallo.


Negocis – Barcelona – Drassanes per Àfrica\nJosep Juanbaró, info@sdrca.barcelona – SDRCA, Assoc. – Les Corts – 12 de febrer de 2021\nPocs països europeus saben tant sobre l’Àfrica com Anglaterra, França, i Portugal, expotències colonials d’aquest continent més enllà de la Mediterrània. Un cop concedides les independències, no vol dir que s’hagin desvinculat d’aqusts països. Espanya tampoc ha perdut influència al Marroc, Sàhara Occidental, i Guinea Equatorial. Espanya està vinculada a la Unió Africana, però, per tenir un millor coneixement dels països africans, proposem que en cada diari que es ven a casa nostra, hi hagi almenys una notícia africana cada dia\nTanmateix, tot i que la presència espanyola a l’Àfrica no ha estat mai massa important, l’Àfrica és present a Espanya per persones que hi han immigrat. El nombre de persones d’origen africà és avui dia considerable. Es poc dir que la gran majoria de països hi són representats, amb una majoria de persones d’origen marroquí, al voltant d’un milió de persones\nEn el tema de la immigració hi ha diferents punts de vista, però la realitat és que no presenta massa problemes concrets. Des de la SDRCA nosaltres promovem el comerç hispanoafricà gràcies a la cooperació de persones d’origen africà com a intermediàries entre comerciants del notre país i de residents en països africans


"Que quedi clar: és un procés que no es pot generalitzar"\nPrudència Terribas fa una crida a la responsabilitat i diu que els aspectes ètics han d'anar de bracet dels legals i per això una comissió ha de decidir en quins casos s'autoritza\nL.B 18/03/2011 00:00\nEn quins casos es pot utilitzar la selecció genètica dels embrions?\nEstem parlant de casos molt concrets, en què hi ha uns antecedents familiars molt greus de manifestació de la malaltia en generacions successives, alguns en edat molt precoç i que, per tant, justifiquen iniciar un procés tan complex com aquest que té un cost tècnic, econòmic i emocional.\nPer tant, no és d'aplicació universal.\nHa de quedar clar que no és un procés que es pugui generalitzar com aquell que es pren un medicament. No es pot vendre la idea que ara les parelles podran tenir un nen sa i evitar que neixi amb cap problema.\nEn aquest cas, per què estava justificat?\nHi havia antecedents familiars dins de la mateixa generació i en generacions anteriors en què la malaltia s'havia manifestat amb molta agressivitat i havia causat morts per càncer de mama. I la Comissió Nacional de Reproducció Assistida va entendre que es podia fer una excepció i autoritzar aquesta DGP.\nHi ha ciutadans que poden pensar que la sanitat pública no ho hauria de finançar.\nEstem parlant de molt pocs casos, que tenen un pes ínfim sobre el pressupost sanitari. A més, estarem estalviant tractament i despesa sanitària per a aquestes persones que si neixen afectades per la malaltia s'han de sotmetre a controls de per vida.\nTem un allau de peticions?\nSi som prudents en com ho transmetem a la ciutadania, no.


El Govern aprova 1,6 milions per relligar camins històrics del Pirineu - Regió7\nEl Govern aprova 1,6 milions per relligar camins històrics del Pirineu\nEl pla es proposa donar valor a aquests camins així com als recursos naturals i patrimonials que hi ha al llarg dels recorreguts\nUn tram del Camí de Sant Jaume al seu pas per Bellver de Cerdanya arxiu/M.S.\nEl Govern de la Generalitat ha a provat l'execució del projecte impulsat per la Diputació de Lleida Camins tradicionals dels Pirineus, que té un pressupost previst d'1,6 milions d'euros provinents del programa europeu Feder.\nEl projecte comprèn les comarques de la Cerdanya, l'Alt Urgell, el Solsonès, els dos Pallars, l'Alta Ribagorça, la Noguera i la Val d'Aran i té com a objectiu la creació d'una xarxa de senders que relligui els camins tradicionals que creuen el Pirineu lleidatà cap al nord, el sud, l'est i l'oest. Aquesta xarxa unificada de senders s'ha d'executar en els pròxims mesos i ha d'unir camins històrics que connecten les valls, com ara els camins ramaders o els de comunicació entre pobles.\nEl pla, de caire cultural i turístic, es proposa donar valor a aquests camins així com als recursos naturals i patrimonials que hi ha al llarg dels recorreguts. En aquest sentit, sota el propòsit de «conservació, protecció i foment del patrimoni natural i cultural», el projecte Camins Tradicionals del Pirineu ha de permetre recuperar i conservar elements històrics del paisatge de muntanya com ara els murs de pedra seca, les cabanes o els entorns naturals , alhora que ha de reimpulsar la promoció de l'activitat senderista entre les comarques per enfortir i fer créixer l'activitat econòmica al territori a través dels serveis turístics.\nL'aportació europea al projecte és de 803.000 euros. L'actuació parteix del Patronat de Promoció Econòmica de la Diputació de Lleida, que ha vehiculat el finançament europeu de fins a set projectes per a les comarques els últims quatre anys que han suposat un total en ajudes Feder de 10,7 milions d'euros i una inversió total en els projectes de 21,4 milions, segons han exposat fonts de la mateixa Diputació.


Un jove apunyalat a l’Eixample per una discussió al carrer\nLa baralla de dos grups al carrer Villarroel va derivar en una agressió amb arma blanca\nUn jove va resultar ferit per arma blanca aquest divendres a la nit en un carrer cèntric de Barcelona. La víctima, d’uns 20 anys d’edat, caminava amb un grup d’amics pel carrer Villaroel quan van trobar-se amb un altre grup juvenil. Després d’un primer intercanvi de paraules, els dos grups van començar una discussió pujada de to i un dels presents va apunyalar al noi.\nEls Mossos d’Esquadra confirmen al TOT Barcelona que tenen entre mans aquest cas, que va avançar El Caso. La policia va rebre avís dels fets i va anar a l’escenari de la baralla, a prop de l’hospital Clínic, però quan va arribar-hi ja només hi havia la víctima. La resta de joves implicats, tant l’autor com els testimonis, havien fugit.\nEl jove apunyalat va ser interrogat in situ i va accedir a formalitzar una denúncia quan sigui donat d’alta a l’hospital. Segons la informació disponible, no es tem per la seva vida. Els Mossos d’Esquadra van rebre avís de l’incident a les 22:30h de divendres.\nDos incidents propers\nEl barri de l’Esquerra de l’Eixample, residencial i molt tranquil habitualment, ha registrat dos atacs amb arma blanca amb menys d’un dia de diferència. A banda d’aquest apunyalament, hi va haver una temptativa d’agressió el migdia de dissabte en un Punt Verd dels jardinets Montserrat, situats a 5 voreres de distància.\nCom ha publicat aquest diari, la treballadora de la deixalleria municipal es va endur un ensurt majúscul en ser amenaçada per un home que duia un cúter a la mà. Atacant i empleada no tenen relació aparent ni hi ha cap mòbil clar rere la intimidació, segons la policia. En aquest cas sí que la policia va poder detenir l’home, que encara era a l’equipament quan va arribar-hi una patrulla. La dona s’havia pogut tancar a la caseta i trucar al 112 demanant auxili.


Salewa Crow Goretex Negre comprar i ofertes a Trekkinn\nCompra aquest producte i guanya 183 CoINNs / $ 2.02\n7.5 Cactus / Sulphur Spring 11 Cactus / Sulphur Spring 11.5 Cactus / Sulphur Spring 12 Cactus / Sulphur Spring 12.5 Cactus / Sulphur Spring 13 Cactus / Sulphur Spring 8.5 Cactus / Sulphur Spring 9 Cactus / Sulphur Spring 9.5 Cactus / Sulphur Spring 10 Cactus / Sulphur Spring 10.5 Cactus / Sulphur Spring\nDescripció Salewa Crow Goretex\nSalewa Crow Gore tex és una botiga d'entrenament de muntanya de gran intensitat, de senderisme còmode i resistent a l'abrasió, pensada per a tots els que són alpinistes. Aquestes botes versàtils proporcionen el màxim confort, estabilitat i tracció en condicions meteorològiques variades i terreny accidentat.\nLa sola Vibram New Mulaz compatible dels grampons que permet que les botes penetrin al terra i crea una bona tracció contra les roques humides mentre circules en pista. El revestiment Gore tex Performance Comfort proporciona transpirabilitat i impermeabilització optimitzada, fins i tot en superfícies humides i relliscoses. Funciona excepcionalment bé en tot tipus de rutes.\nEl sistema 3F proporciona una transpirabilitat i una estabilitat optimitzades, fins i tot en superfícies humides i relliscoses, i l'ajustament Alpine de Salewa garanteix el 100% de blister. Els tiradors de trams mantenen les restes de rastre, com el gra i les fulles, i el Multi Fit Footbed + (MFF +) amb capes intercanviables ofereix una millor personalització per als peus.\nEs tracta de les últimes botes d'alpinisme dissenyades especialment per a totes les escombraries d'esports d'aventura . Salewa Crow Gore tex és la resposta si busqueu botes perfectes que proporcionin protecció, tracció i confort .\nEstàs interessat en Salewa Crow Goretex? Entra a la secció de muntanya i descobreix una gran varietat de Calçat home i accessoris que t’ajudaran a practicar esport amb el millor equipament. El nostre equip tècnic verifica que tots els productes de muntanya estan en perfectes condicions. No busquis més! La col•lecció de Calçat home està disponible amb varis colors i dissenys.\nCaracterístiques Salewa Crow Goretex\nExcel·lents botes alpines.\nExcel·lents botes alpines, molt còmodes i lleugeres! El servei impecable, com sempre!\nSabates molt lleugeres per a sòlids rígids (tot i que una mica suaus), super còmodes i impermeables. La doble sola interior permet adaptar-se a la forma del peu (ample o prim). En definitiva, és el millor! Queda més que esperança per a un bon rendiment en el temps ...\nBota perfecta de salewa\nAjust molt còmode i personalitzable amb les dues plantilles. Sola semirígida per a vies ferrades i muntanyes tècniques. Materials d'alta qualitat i soles de qualitat. Gran producte Salewa\nExcel·lent producte, excel·lents materials i personalització de la plantilla per a qualsevol peu. Ajustar com es mostra a la taula.\nSón unes botes excel·lents, van arribar una mica tard, però és pel servei postal del meu país, d'altra banda el servei va ser bo, sense cap problema, és just el que necessitava, la doble plantilla és una cosa genial\nGore tex k no aguanta gaire\nDesprés d'usar-les en unes 20 rutes (hivernals) han començat a calar-se i no estan trencades x cap banda, no entenc el perquè en un calçat amb la certificació de gore-tex passa això, és una llàstima perquè les botes això sí són molt còmodes però x desgràcia les tindré k deixar per estiu i són massa càlides per a aquest propòsit.\nAquest és el meu segon parell de botes Salewa. Gran producte i bon preu.\nPer peus una mica amples\nPer peus amples són recomanables\n¡lliurament eficaç i producte excel·lent!\nEn la descripció que tenen de les botes no diu res sobre elles, ve una mica d'uns pantalons, perquè el puguin canviar. Acabo de rebre la meva comanda en temps i forma sense demores. Recentment vaig provar les botes i estan molt robustes, protegeixen molt bé el turmell i l'adherència que té la sola és excepcional.\nBon producte, lleugeres i bona qualitat. En general content amb la compra.\nLes botes super de bona qualitat són còmodes. Un excel·lent lliurament\nExcel·lents, molt còmodes, Des del primer moment s'han adaptat al meu peu, cosa difícil en aquest tipus de botes que acostumen a necessitar un període llarg d'adaptació. Lliurament eficaç en el termini anunciat.\nBona bota a bon preu\nBona bota, Salewa és de qualitat. Bon preu, fins i tot amb un 25% d'IVA. Heu arrencat per correu després d'1 setmana.\nBotes semirígides molt còmodes per als que no estem molt acostumats a portar calçat tan tècnic. Ideal per alpinistes amb poca experiència amb bota dura, ja que són molt còmodes però alhora compleixen amb la seva funció de semi rígida gramponable amb semi-automàtics\nExcel·lents botes, les he utilitzar en un 5000 sense problemes, són cramponeables, la sola és rígida amb un molt lleuger flex, les botes per al que ofereixen són lleugeres, ofereixen bona protecció impermeable. Les botes són narrow ... per a peus estrets, es recomana demanar a mínim 1/2 nombre dalt de l'habitual\nCòmodes, lleugeres, bon disseny, crampineables; les vaig provar en un 5000 i van perfectes!\nArribat a temps, provat en trekking avançat, molt satisfet\nMolt bona qualitat i acabat Porto el 44 i vaig agafar el 44.5 i perfectes. Amb grampons semiautomaticos perfectes. Les recomano.\nGran arranjament alpí de baix preu Compatibilitat semi-automàtica de crampons Gran trekking a l'Himàlaia a 5835metres No hi ha problemes en absolut Gràcies al gran servei de Trekkinn\nEl meu segon parell de crow\nRapace i Crow són els meus models preferits per a gairebé tot en muntanya, per la seva versatilitat i lleugeresa. Semirígides cramponables, amb molta precisió en terrenys tècnics i molt còmodes també per travessies exigents.\nexcel·lent bota l'he provat en trekking avançat i ascensió a volca amb grampons Salewa les recomano\nAquestes botes són compatibles amb grampons semi automàtics?\nvoldria saber si són compatibles amb grampons semi automàtics\nHola, sí, aquestes botes són compatibles amb crampons semiautomàtics. Salutacions\nlliurament ràpid i la satisfacció de les condicions de transport!\nEncaixar com un guant i molt còmoda directament de la bota en un passeig scramble i 8 milles recomanaria encaridament\nSalewa goretex corb\nAquestes sabates per a peus estrets. Comprar quan es té la certesa que els seus peus encaixen. Peus en ells còmodament, però abans d'una llarga caminada que ha de acostumar-se a ells. Estic satisfet amb aquesta compra.\nLes botes molt còmodes i lleugeres. Dóna la impressió de ser una mica fredes. Per al meu ús perfectes\nBotes molt còmodes ideal per trekoo i sortides dia a l'hivern Pirineu\nMolt content amb les dues botes i amb el procés de venda i l'enviament es van anar ràpidament.\nSúper calçat de muntanya i senderisme\nSalewa Crow Goretex, que ara ha arribat! La primera prova ja era molt agradable. Les diferents possibilitats de combinar les plantilles d'una gran idea. Després de les primeres rutes de degustació de la sabata es troba que és bo i ara es getesttet passos.\n$ 228.72 $175.45


El cap de setmana del 3, 4 i 5 de setembre el Port de Mataró va acollir la primera edició del Posidònia Fest Mataró. Un festival de música on el públic va poder assistir, mitjançant una única entrada o abonament, a concerts de músics emergents de gran qualitat i de músics consagrats o mediàtics, apostant per les propostes de proximitat.\nEl segell discogràfic mataroní Microscopi, del qual Carles Moreno n’és soci, és el responsable d’aquest nou festival a la ciutat, que el primer cap de setmana de setembre va omplir de bona música el recinte del Port de Mataró.\nEls mataronins Cine Núria (Leo Rey i Fernando Herrero); el músic i compositor barceloní Pau Vallvé; la cantant Maria del Mar Bonet amb guitarrista Borja Penalba; Lia Sampai, acompanyada d’Adrià Pagès; la cantautora Gessamí Boada, mataronina i una de les veus femenines de més qualitat del panorama musical català i la també mataronina Txell Sust, acompanyada de Pep Poblet i Nito Figueres, van ser els artistes que van participar en la primera edició del festival.\nUna de les praderies de posidònia més importants pel que fa a l’extensió, ocupant un espai d’aproximadament 700 hectàrees és la que ha donat el nom a aquesta nova proposta musical sorgida de la iniciativa privada.\nMataró Cultural ha parlat amb Carles Moreno, soci de l’Associació de Suport al Desenvolupament de Projectes Artístics, Microscopi, entitat responsable de l’organització d’aquest nou esdeveniment musical de la ciutat.\nMoreno ens explica els objectius de Microscopi: Donar eines als músics que volen publicar un disc, Planificació; Difusió i distribució digitals; Registres, control i assessorament en drets; Contractes ètics… Tot això des d’un segell transparent per a músics lliures. Amb ell parlarem de com va sorgir la idea de Posidònia Fest i del futur que té la proposta.


← Daniel Clowes\nMostra els canvis nous des de 20 gen 2019, 11:52\nm Surrealisme; 09:47 +4.049 Pere Sallavinera (discussió | contribucions) (Revertides les edicions de 213.0.7.161. Si penseu que és un error, deixeu un missatge a la meva discussió.) Etiqueta: Reversió\nSurrealisme; 09:31 -4.049 213.0.7.161 (discussió) (surrealisme) Etiquetes: editor visual, Substitució\nm Surrealisme; 12:10 -1 CarlesMartin (discussió | contribucions) (Revertides les edicions de 88.16.71.24. Si penseu que és un error, deixeu un missatge a la meva discussió.) Etiqueta: Reversió\nSurrealisme; 12:06 -5 88.16.71.24 (discussió) (→Introducció XUNAI) Etiqueta: editor visual\nSurrealisme; 12:06 +6 88.16.71.24 (discussió) (→Introducció) Etiqueta: editor visual\nObtingut de «https://ca.wikipedia.org/wiki/Especial:Seguiment/Daniel_Clowes»


LGBTI – Pàgina 2 – DIXIT Centre de Documentació de Serveis Socials\nL’adolescència és una etapa de canvis, de buscar la pròpia identitat i de reconeixement entre iguals. No és una època fàcil per a ningú, tampoc per als adolescents LGTB que afronten aquesta edat cercant referents en positiu i patint sovint assetjament escolar. L’Associació Candela ha organitzat ‘Oasis’, unes colònies d’estiu per a nois i noies…\nLa guia Parlem de Bullying, elaborada pel Consell de la Joventut de Barcelona, defineix l’assetjament escolar -o bullying- com el poder que exerceix un o diversos alumnes sobre un altre amb la intenció de fer mal i sense que la víctima tingui la possibilitat de defensar-se. Aquest tipus d’agressions poden ser tant directes com indirectes (més…\nEl concepte de família avui\nEl proper 15 de maig se celebra el Dia Internacional de les Famílies i des del blog aprofitem per plantejar-vos una reflexió entorn al concepte de família, de com ha canviat en els últims temps i de la multiplicitat de formes que pot tenir a l’actualitat. El diccionari defineix la família com una unitat social…\nAvui comença el 33è Saló Internacional del Còmic de Barcelona, un dels més importants del país en aquest sector. Amb aquest motiu hem seleccionat alguns títols d’aquest gènere que creiem que poden ser interessants pel seu contingut social: . Pájaro indiano (Belén Ortega) . L’obra ens recorda la història dels catalans que van anar…\nEl passat mes d’octubre va entrar en vigor la Llei per a garantir els drets de lesbianes, gais, bisexuals, transgèneres i intersexuals i per eradicar l’homofòbia, la bifòbia i la transfòbia. Com a projecte ja es va presentar a mitjans del 2013 amb l’objectiu de donar una major visibilitat al col·lectiu homosexual, bisexual i transsexual,…\nAquest dissabte és del Dia per l’Alliberament LGTB (lesbianes, gais, transsexuals i bisexuals) i, com cada any, diverses entitats ofereixen activitats per commemorar-lo arreu del territori. Un dels esdeveniments més rellevants és la celebració del Pride Barcelona, que es celebra des de l’any 2009 i l’organitzen les entitats socioculturals i empresarials LGTB de Catalunya. El…\nAquest cap de setmana es va celebrar a la Fira de Montjuïc de Barcelona el 32è Saló Internacional del Còmic. Aprofitem l’esdeveniment per recomanar-vos alguns còmics amb contingut social: . Alzheimer: ¿qué tiene el abuelo? (Lundbeck) Aquest còmic, publicat el 2010, està disponible en línia i es dirigeix a nens i adolescents entre 10…\nEls estereotips són un conjunt d’imatges mentals i de construccions lingüístiques fruit de l’herència cultural que tenen un caràcter immutable i que sovint deriven en prejudicis que afecten a determinats col·lectius de la població. Aquesta setmana al blog us mostrem algunes campanyes o iniciatives que volen fer-hi front i ajudar a prendre’n consciència: Biblioteca d’humans The…\nLa setmana vinent -el 28 de juny- es celebra a molts països el Dia Internacional de l’Orgull LGBT (lesbianes, gais, bisexuals i transsexuals), conegut també simplement com a “orgull gai” o, en anglès, “gay pride”. Actualment es tracta d’una activitat molt festiva, durant la qual el col·lectiu surt al carrer per defensar la igualtat i…


Pels Deserts d'Arizona en Moto\nEN MOTO PELS DESERTS D'ARIZONA\nAl cim de les nostres motos explorem l'àrid sud-oest dels Estats Units: Passem pels paisatges més emblemàtics com la Vall dels Monuments o el Gran Canó, però també trobem llocs remots i encara més autèntics.\nComencem a Las Vegas, l'al·lucinant capital mundial de l'oci i recorrem els parcs naturals més famosos de Nevada i Utah: Bryce Canyon i Zion. Creuem el riu Colorado per arribar a Monument Valley, conegut a tot el món per les pel·lícules de John Wayne i els anuncis de Marlboro. Ens trobem enmig del territori dels indis Navajo.\nLa visita al Grand Canyon és obligatòria, després seguim cap al sud, creuem per les bellíssimes carreteres de Sedona i l'Apache Trail. Prop de Tucson trobem els fantàstics boscos de cactus al parc nacional Saguaro. Baixem fins molt a prop de la frontera mexicana. En Tombstone - làpida en català - trobem les petjades de Doc Hollyday i Wyatt Earp, dues de les legendàries figures de l'oest salvatge.\nPassarem la primera nit a Las Vegas, l'al·lucinant capital de l'oci, on tindrem l'oportunitat de visitar els seus famosos hotels temàtics, múltiples bars musicals i una infinitat de casinos i espectàcles. L'endemà anirem a agafar les motos i després d'una introducció tècnica sortirem cap al sud d'Utah. Ens desviarem una mica per visitar un preciós però poc conegut parc estatal, on podem observar dunes petrificades i antigues pintures rupestres dels nadius que anaven a caçar per la zona.\nDesprés entrem al Canó de Zion i pugem caminant als miradors que ofereixen unes fascinants vistes panoràmiques. Les muntanyes tenen un volum impressionant i s'eleven fins a altituds de més de 2.600 metres. Els miradors porten noms religiosos que els van donar els immigrants europeus que van passar per aquí a la recerca de la terra promesa. Un autobús ens portarà als punts més destacats del parc nacional. L'entrada en vehicle propi ja no està permesa.\nEl parc nacional del Canó de Bryce sembla un gegantesc amfiteatre. Destaca per les seves curioses estructures geològiques i la gamma de colors de blanc per groc a vermell. És un dels parcs naturals més famosos dels Estats Units. Veurem que la seva fama és absolutament merescuda. Malgrat la seva reputació rep relativament pocs visitants a causa de la seva situació remota. Tècnicament no es tracta d'un canó, ja que no hi ha cap riu central que vagi erosionant el terreny com per exemple en el cas de Gran Canó.\nCreuarem l'únic pont que existeix a la zona pel riu Colorado, passant pel Glenn Canyon, on entrem a peu en l'estret i al·lucinant Antelope Canyon. Serà difícil de captar imatges de la qualitat del National Geographic, però la caminada per l'angoixant canó subterrani serà fascinant, sens dubte.\nUn desviament d'uns 60 quilòmetres ens porta des de la petita ciutat de Page al pont sobre el preciós Marble Canyon, visible a dalt en el títol d'aquesta pàgina.\nLa Vall dels Monuments\nSeguirem la ruta cap a Monument Valley. Els seus monticles i mesetes han aparegut en múltiples pel·lícules de l'oest americà i en els famosos anuncis de Marlboro. Encara que ens resultin coneguts, no deixa de ser una experiència fantàstica recórrer aquests paisatges amb moto. Les zones més vistoses com el famós John Ford Point només són accessibles per una pista no asfaltada, no recomanable per recórrer-la en moto. Aparquem les màquines i donem una volta d'uns 27 km en el nostre minibús.\nEns apropem al monument natural més conegut d'Amèrica, el Gran Canyon. Des de la banda sud gaudim de vistes inoblidables de les seves increïbles dimensions i observem amb boques obertes com cau la nit sobre les seves profunditats infernals. Les dimensions del canó són difícils de captar; s'estén al llarg de 446 quilòmetres però solament una petita part és fàcilment accesible. En el punt més ample gairebé 30 quilòmetres de distància separen els penya-segats nord i sud. Sobrevolar el canó en helicòpter és una experiència única.\nEls "boscos" dels cactus amb diversos braços són uns dels objectes més fotografiats dels Estats Units. Les seves curioses formes no deixen de fascinar i no hi ha cap igual a un altre. Alguns exemplars arriben als 13 metres d'altura. Els Saguaros estan protegits en tot l'estat d'Arizona, no solament als parcs naturals. Si es vol remoure un cactus per a la construcció d'un edifici o d'una carretera cal sol·licitar un permís especial. Els nadius van trobar alguna utilitat a gairebé totes les parts de la planta, menjaven les fruites i preparaven una espècie de cervesa de les seves llavors.\nEl polsegós poble de Tombstone, "làpida" en català, es troba a tant sols 40 quilòmetres de la frontera de Mèxic. Aquí s'on es va produir el famós tiroteig entre Doc Holliday, Wyatt Earp i la banda dels Clanton. Podem assaborir l'autèntic oest salvatge. Evidentment, el poble ven la seva història com atractiu turístic.\nPer carreteres secundàries tornarem a Las Vegas, el nostre punt de orígen.\nL'acompanyant evidentment no haurà de tornar a pagar el lloguer de la moto, així el viatge li sortirà per uns 3.595 €. Cada participant rebrà de regal un diploma, un CD de totes les fotos i un CD de la banda sonora musical del viatge. Suplement per a habitació individual: 650 €.\nEl Mapa de la Ruta pels Deserts d'Arizona\nPanoràmiques de la Ruta pels Deserts d'Arizona\nLa Vall dels Monuments, Utah\nMarlble Canyon, Arizona\nAgència de Viatges amb licència Núm. GC-00488.\n© Copyright 2016 Cruzando Continentes. All Rights Reserved. Totes les imatges són propietat de Cruzando Continentes. Pagina actualitzada 11/12/2018.


Acomiadem el 2021 – ferSalut\nHomeEl teu CAPAcomiadem el 2021\nAprofitem aquest darrer número del 2021 per fer balanç i desitjar-vos unes bones festes i un feliç inici d'any.\nNo podem posar punt final a l’any 2021 sense dedicar unes paraules d’agraïment a tot el suport que hem estat rebent durant aquest darrer any, conscients que les mateixes dificultats que hem experimentat des de l’equip també han afectat als nostres usuaris. La vostra comprensió i les vostres paraules d’ànim han estat especialment apreciades.\nAmb el comiat d’any, també arriba el moment d’acomiadar-nos de tots aquells usuaris i usuàries que ens han deixat durant el 2021, i als que seguim recordant amb afecte.\nTots vam començar l’any amb la il·lusió i l’esperança que el 2021 ens portés millors dies que el seu antecessor, i la realitat ha estat una mica més complicada. La vacuna de la Covid-19 ha estat un esforç importantíssim, però ha ajudat a controlar de forma progressiva la taxa d’infecció de la població i disminuir la gravetat dels malalts.\nLa sobrecàrrega assistencial en determinats moments no ens ha permès poder atendre pacients amb malalties cròniques i dedicar-nos als aspectes preventius i de promoció de la salut tan propis de l’atenció primària.\nAcabem l’any fent front a una nova onada, amb l’índex de contagi en creixement, però per sort també van en augment el nombre de persones vacunades, cosa que es va reflectint en l’ocupació hospitalària.\nSom conscients que en les darreres setmanes ha estat difícil establir contacte amb el CAP, i per això volem agrair la vostra solidaritat, paciència i comprensió.\nDe la mateixa manera, tampoc podem acabar l’any sense dedicar un agraïment a tots els treballadors i treballadores del centre pel seu gran esforç, compromís i implicació per poder donar resposta a l’enorme demanda assistencial experimentada al CAP els darrers mesos. Gràcies!\nDr. Lluís Gràcia, Director Atenció Primària Vallcarca-Sant Gervasi / Twitter: @aprimariavsg


Creadònia CASALS a Girona : Casal d’Estiu · Casal de Nadal · Casal de Setmana Santa\nCreadònia CASALS a Girona : Casal d'Estiu · Casal de Nadal · Casal de Setmana Santa\nPer a nens i nenes de a partir dels 3,5 fins als 16 anys.\nAquesta és una proposta que com a diferència ofereix un tracte molt personalitzat. Això significa que podem atendre i centrar-nos en cada nen, escoltar-lo i ajudar-lo en el procés d’aprenentatge i millora d’aspectes concrets.\nDurant els CASALS CREATIUS es combinaran activitats creatives, lúdiques, tallers i activitats d’aprenentatge. Escoltant els interessos que ens comuniquen els nens i nenes, adaptem les propostes per aconseguir espais on despertar actituds positives, de curiositat i pro-activitat cap a descobrir el món que ens envolta i les nostres capacitats per transformar-lo i millorar-lo.\nEs succeiran diferents activitats relacionades amb les arts plàstiques i escèniques: pintura, fang, dibuix, lectura i escriptura, disseny industrial, arquitectura, moda, dansa i teatre, música, una mica de ciència… reptes creatius per despertar-nos!!\nL’objectiu és que els nens i nenes s’ho passin bé mentre aprenen a crèixer i desenvolupen les seves capacitats de crear i transformar.\nEls participants s’agrupen per edats afins a fi d’atendre millor les seves necessitats!\nLa gran passió… el fang!\nLa Bullidora obre durant tot l’estiu!! Una opció molt flexible que s’adapta a totes les oportunitats de vacances.\nCreadònia per Nadal!! El Casal de Nadal ofereix un moment màgic a mig hivern. Un munt d’activitats per a carregar les piles d’optimisme i emocions!\nCreadònia per Setmana Santa!! A les portes del final de curs, un petit intensiu de Casal de Setmana Santa. Un moment fantàstic per conèixer La Bullidora i el seu equip.\nL’orgull del qui ha creat\nTranquils i concentrats\nal parc del Migdia!\nGràcies a tots per la confiança! Els períodes de matriculació de casals es troben oberts fins a omplir les places. Preguem reservar la plaça amb la màxima antelació a fi de poder planificar i coordinar l’equip!!\nHORARIS I TARIFES ESTIU\nHORARIS I TARIFES NADAL 2016\nHORARIS I TARIFES SETMANA SANTA 2016\nL’EQUIP I LA COORDINACIÓ AMB ESCOLES\nno solo para la ciencia


Aprodisca » El Grup de vacances d’APRODISCA visita la festa de l’Estany 2015\nEl Grup de vacances d’APRODISCA visita la festa de l’Estany 2015\nDel 20 al 24 d’agost, un grup de 18 persones d’APRODISCA acompanyades de dues monitores i una voluntària, vam gaudir de les esperades vacances d’estiu 2015 a l’Hotel Supermolina*** de la Molina. Cinc dies i quatre nits plens d’activitats, oci nocturn, relax, turisme i sobretot… molta diversió!\nEl dijous 20 d’agost a les 9:00h del matí vam marxar direcció la Molina amb tres furgonetes de l’entitat. En arribar a l’hotel, vam dinar i instal·lar-nos en habitacions de dos, de tres i de cinc persones. Tarda de relax i passejada pel poble de la Molina. Per la nit vam gaudir del concert dels Amics de les Arts a Puigcerdà amb un públic totalment entregat.\nEl divendres dia 21 d’agost vam agafar el cremallera fins a la Vall de Núria. Durant el matí vam fer tres grups i cadascú va realitzar les activitats escollides (caminada, parc multi aventures i passejada al llac). A les 14:00h vam dinar al restaurant de Núria. Després de dinar vam descansar al costat del llac, d’altres van jugar al parc de mini golf, envoltats d’un magnífic paratge. Per la tarda en arribar a l’hotel vam relaxar-nos i preparar-nos per sortir. Després de sopar, aprofitant la festa de l’Estany vam gaudir dels diferents concerts oferts per grups locals.\nEl dissabte dia 22 d’agost pel matí, vam participar a la divertidíssima festa de l’escuma. Per la tarda vam descansar i així agafar forces per la nit. El sopar va ser en un restaurant de Puigcerdà tot provant plats típics de la Cerdanya: el trinxat, assortit de patés, botifarra, bistec de poltre, etc. Seguidament, vam presenciar l’espectacle en primícia de la sortida de la bella de l’Estany, seguit del correfoc i festa amb musica dels anys 80 i 90.\nEl diumenge dia 23 d’agost pel matí, vam baixar a Puigcerdà per a veure la desfilada de comparses. Per la tarda un grup va anar a l’Hípica de Puigcerdà i presenciar el magnífic espectacle Equestany 2015. L’altre grup va gaudir d’un concert de cobla a una de les places de Puigcerdà. En acabar l’actuació i l’espectacle, ens vam trobar i gaudir plegats de la desfilada de comparses nocturna. Al finalitzar la rua vam pujar plegats a l’estany i vam sopar tot fent un picnic a la mateixa gespa. A les 23:00h van començar els focs artificials que donaven per finalitzada la festa de l’Estany 2015.\nDilluns dia 24 d’agost, vam carregar les motxilles a les furgonetes i dir-li adéu a l’hotel. Canviar de vall pel túnel del Cadí i gaudir de les activitats de lleure escollides (senderisme, tir amb arc i escalada) amb l’empresa Cercle d’Aventura a la localitat bergadana de Vallcebre. En acabar, vam dinar al bar del poble, fer la reunió d’acomiadament i començar el viatge de tornada.\nA les 20:00h arribàvem a Montblanc i a les 20:30h a la Selva del Camp.\nUn cop més una experiència única envoltada de natura, bons companys i molta son i diversió!\nL’any vinent més!\nEquip Tècnic del Servei de lleure d’APRODISCA\n← Els nois/es del centre ocupacional a la flashmob a Barcelona Èxit de la cursa “5a marxa per la paràlisi cerebral” a Barcelona →


El món del vi conquerirà la Part Alta amb l'Embutada 2021 | Diari La República Checa\nL’Associació Santa Tecla i l’Ajuntament de Tarragona organitzen dues jornades en què el món del vi conquerirà la Part Alta. Es tracta de l’Embutada 2021, un esdeveniment en què el passat vitivinícola del territori es recupera. En aquest sentit, del 6 al 7 de novembre, 20 cellers de la província ocuparan els carrers amb els seus embuts per tal d’oferir el seu vi de la forma més tradicional.\nL’afer s’ha presentat aquest matí amb la paryicipació de l’alcalde i president del Patronat de Turisme, Pau Ricomà, i amb el president de l’Associació Santa Tecla, Berna Ríos.\nA més, s’han organitzat diverses activitats relacionades amb els costums de les embutades. En primer lloc, unes visites guiades sobre – entre altres – els antics cellers amb els quals comptava la Part Alta. També es faran diversos espectacles musicals i fins i tot una actuació castellera tradicional, amb vestimenta antiga i a càrrec dels Xiquets de Tarragona.\nPel que fa als cellers, hi haurà Denominacions d’Origen (DO) de Tarragona, Montsant, Terra Alta, Catalunya, Conca de Barberà i Cava. Les reserves a les rutes guiades es poden fer a través d’aquest enllaç, mentre que el programa complet de l’esdeveniment es pot consultar a través d’aquest altre.\npreviousCGT es personarà en el cas de la mort d’un treballador a SECOMSA\nnextDIDAC NADAL: Suma’t al nostre comerç


#AdaLovelaceDay - Agenda - Dones en Xarxa\nEl "Dia d’Ada Lovelace" en poques paraules (AdaLovelaceday)\nEl "Dia d’Ada Lovelace" va de compartir històries de dones - ja siguin enginyeres, científiquess, tecnòloguess o matemàtiques - que t’han inspirat per convertir-te en el que ets avui. L’objectiu és crear nous models per a les noiess i les dones en aquests camps dominats pels homes, elevant el perfil d’altres dones en aquestes àrees científiques i tècniques.\nQui va ser l’Ada?\nPer què el 13 d’Octubre?\nLa gent sol preguntar per què el "Dia d’Ada Lovelace" és el dia que és. L’explicació és bastant mundana: la data és arbitrària, elegit en un intent de fer que el dia fos el més convenient per al major nombre de persones. Han tractat d’evitar grans dies festius, vacances escolars, temporada d’exàmens, i èpoques de l’any quan les persones podrien estar "hivernant".\nAixí, s’utilitza el segon dimarts d’octubre, que és el 13 octubre 2015.\nPer què no s’utilitza l’aniversari d’Ada? Bé, Ada va néixer el 10 de desembre i, al Regne Unit, que és on es crea el "Dia d’Ada Lovelace" desembre està inundat per les festes de Nadal, de manera que llogar locals és complicat i ens posa en competència amb festes d’empresa que nngú es vol perdre. Donada la seva mort tràgicament a una edat jove, a tan sols 36 anys, semblaria inapropiat celebrar el seu decés el 27 de novembre.\nVeure en línia : Ada Lovelace


Viabilitat Econòmic Financer - Eorienta La safor Empren\nViabilitat Econòmic Financer\nArribats a aquest punt, has de pensar quines seran les teues fonts d'ingressos i l'estructura de costos associada al teu negoci.\nEs tracta d’estudiar-los amb més profunditat. Per a això, hauràs de seguir la seqüència següent:\nAnalitzar l’estructura d’inversió necessària per a la posada en marxa del negoci. Quant menor siga la inversió, menor serà el risc.\nDecidir com finançaràs aqueixa estructura d’inversió. És important minimitzar els riscos financers, és a dir, reduir en la mesura que siga possible la dependència d’inversió externa (bancs, inversors, etc).\nRealitzar una previsió de tresoreria. Això suposarà fer una previsió de cobraments i pagaments que tindràs al llarg de l’exercici.\nCalcular el compte de resultats, que et permetrà conéixer si l’empresa ha tingut beneficis o pèrdues i a més saber quin és el punt d’equilibri, és a dir el moment en el qual els ingressos i les despeses són els mateixos i per tant no hi ha ni pèrdues ni guanys. En definitiva, es tracta de saber quant he de vendre per a poder cobrir els costos.\nDescàrrega el document en format full de càlcul per a realitzar el teu pla de viabilitat\n> Plan de viabilidad económico financiero


Assemblea « Reagrupament Bages\nArxiu categoria Assemblea\nPer bages - Assemblea - 6/jun/2011\nPer bages - Acte, Assemblea - 5/des/2010\nLa Junta Directiva Nacional de Reagrupament Independentista, presidida per Joan Carretero i expressament ampliada amb els candidats i els caps de campanya de l’associació, reunida avui a Vic, ha decidit el següent:\nAgrair la feina, la il·lusió i l’empenta de tots els associats i associades durant el període electoral.\nDonar continuïtat, de forma unànime, a aquest projecte polític, basat en l’assoliment de l’Estat, la regeneració democràtica i la recuperació dels valors del treball i l’excel·lència.\nSotmetre la pròpia Junta Directiva i una ponència política renovada a l’Assemblea Nacional, a celebrar a principis de la primavera de 2011.\nReforçar tant l’estructura organitzativa i sectorial com la comunicació interna i externa de l’associació.\nA la tarda, davant de més de 200 coordinadors o membres de juntes territorials que hi han volgut assistir, s’ha referendat amb una ovació unànime la decisió de donar continuïtat al projecte polític de Reagrupament Independentista i a les decisions preses per la Junta Directiva. Durant més de 4 hores, els membres de la Junta, amb Joan Carretero al capdavant, han explicat i han obert un debat viu i entusiasta sobre quina ha de ser a partir d’ara la nostra activitat atenent als nostres objectius fundacionals i la nostra activitat política immediata i futura, molt especialment:\nel reforç i creixement de l’associació, tant en els aspectes organitzatius i de coordinació com en els de comunicació interna i externa;\nl’activitat cívica i política arreu, a través d’actes, conferències i manifestacions diverses que serveixin tant per acostar experts i nous associats com per formar els nostres associats\nFinalment, s’ha encoratjat tots els coordinadors perquè, al més aviat possible, si no ho han fet ja, convoquin llurs pròpies assemblees territorials per traslladar els acords presos, debatre els passos a fer, fer una crida a la participació i continuar la tascsa que comporta el projecte polític de Reagrupament.\nLa Constitució de Catalunya, primera llei que Reagrupament portarà al Parlament\nPer bages - Assemblea, Històric - 22/mar/2010\nPer Emma Ansola El Punt.cat 21-03-2010\nEl text, basat en el model anglosaxó, es presenta avui a l’assemblea nacional que el partit celebra a Barcelona\nReagrupament presenta avui als militants el text en què es basarà el seu programa electoral i la raó de ser del partit amb vista a les eleccions de la tardor. La Constitució de Catalunya és un document que la direcció del partit es compromet a portar a aprovació al Parlament, si la formació obté representació en la pròxima legislatura. El text, basat en el model anglosaxó, consta de 26 articles i quatre disposicions derogatòries, i s’inspira en els principis de la Declaració dels Drets de l’Home (1789), la Declaració Universal de les Nacions Unides (1948) i la Convenció Europea dels Drets Humans (1950). Segons els juristes que han intervingut en la redacció del text, ha de ser concebut com a punt de partida i element normalitzador de la discussió política.\nEl gener del 2008 es va presentar una iniciativa legislativa popular, que va ser rebutjada per la mesa del Parlament, en què es portava a aprovació un text molt semblant al que avui presenta Reagrupament. La importància ara radica en el fet que sigui una formació política la que vulgui introduir aquest text jurídic en el debat polític.\nLa Constitució de Catalunya, a la qual ha tingut accés El Punt, és la base del programa electoral amb què el partit es presentarà a les eleccions de la tardor, amb l’objectiu final que si obté diputats a la cambra el text sigui la primera norma que es porti a aprovació, com a pas previ cap a la independència de Catalunya. Els juristes que han intervingut en la redacció del projecte assenyalen que no és un text definitiu, ja que la redacció final hauria de ser discutida per la resta de formacions polítiques. Amb tot, consideren que el repte d’aquesta proposta és introduir un element nou en el discurs polític i que el seu debat sigui un element normalitzador en el si del Parlament, ja que la cambra ha votat a favor del dret d’autodeterminació del poble català en diverses ocasions. En la redacció d’aquesta Constitució de Catalunya, els juristes que hi han intervingut s’han basat en el model anglosaxó, en contraposició al model europeu, que regula i legisla més el text constitucional i en el qual es basa la Constitució espanyola. «El model americà s’adapta més a la realitat», explica Antoni Abad, un dels juristes que han participat en la redacció de la Constitució de Catalunya.\nEl text es divideix en un preàmbul, cinc títols, vint-i-sis articles i quatre disposicions transitòries. Amb el mateix estil que la Constitució dels Estats Units, el text que presenta Reagrupament s’encapçala amb les paraules «Nosaltres, el poble de Catalunya», i continua: «volent restablir els nostres drets sobirans, conscients de la nostra responsabilitat envers les generacions futures i volent bastir una comunitat unida, pròspera, solidària, oberta i respectuosa amb la dignitat humana i els drets fonamentals, ens donem la present Constitució».\nDesprés del preàmbul, en què es recorden els textos que han inspirat la redacció de la Constitució de Catalunya, segueixen els cinc capítols, el primer dels quals se centra en els principis generals. Pel que fa a l’estat, es diu que Catalunya és un estat de dret, independent, democràtic i social; la sobirania pertany al poble de Catalunya, que l’exerceix directament o mitjançant els seus representants; el territori es correspon amb els límits geogràfics de Catalunya i la capital és Barcelona, i el català és la llengua pròpia, nacional i oficial del país, amb l’occità o aranès també llengua oficial a la Val d’Aran. Els drets fonamentals, els deures dels ciutadans, l’organització de l’estat i la modificació de la Constitució encapçalen la resta de capítols.\nQuant a les disposicions transitòries, totes quatre estan encaminades a derogar la Constitució espanyola del 1978, atorguen al Parlament les atribucions dels poders judicial, legislatiu i executiu fins al dictat de noves lleis, i assenyalen que la Constitució ha de ser ratificada en referèndum després de l’aprovació en el ple.\nCatalunya és un estat de dret, independent, democràtic i social\nArticle 2. La sobirania\nLa sobirania nacional pertany al poble de Catalunya, que l’exerceix directament o mitjançant els seus representants\nEl territori de Catalunya es correspon amb els límits geogràfics de Catalunya\nEl català és la llengua pròpia, nacional i oficial de Catalunya. La llibertat lingüística està garantida. L’occità és també oficial a l’Aran\nUna llei regularà les condicions d’adquisició, conservació i pèrdua de la condició nacional de català. Els ciutadans del País Valencià, les Illes Balears, la Catalunya del Nord, la Franja de Ponent i l’Alguer tenen garantida la condició nacional de catalans, si la sol·liciten\nPer bages - Assemblea, Històric - 15/mar/2010\nTrobada celebrada aquest dissabte entre la Junta Directiva i els coordinadors a la ciutat de Vic\nEstà navegant pels arxius de la categoria Assemblea.


Els bombers controlen l'incendi de Tivissa i els desallotjats poden tornar a casa seva\nLes flames, originades probablement per la guspira d'una motoserra, han calcinat unes 150 hectàrees de matoll i pi blanc. Les 25 persones que van ser desallotjades preventivament de diverses masies tornen a casa seva.\nRedacció 20/09/2013 - 20.30 Actualitzat 20/09/2013 - 20.51\nEls Bombers de la Generalitat han donat per controlat aquest divendres a la tarda l'incendi forestal que cremava des d'ahir a Tivissa. El foc ha arrasat prop de 150 hectàrees, majoritàriament de matoll i pi blanc. L'origen de les flames, segons les primeres hipòtesis, podria ser la guspira d'una motoserra d'un pagès de la zona.\nEls efectius que han treballat al llarg del dia s'han anat retirant i només es mantindran al lloc durant la nit set dotacions terrestres dels Bombers per remullar els punts calents que puguin quedar a l'interior del perímetre cremat.\nAmb el perill encerclat, les 25 persones que van ser desallotjades de masies de la zona de forma preventiva han pogut tornar als seus habitatges.\nA més, el Servei Català de Trànsit ha informat que ja s'ha restablert la circulació a la carretera TV-3031, entre Tivissa i la Serra d'Almos, que estava tallada a causa de la proximitat d'aquest incendi.\nL'incendi de Tivissa està en fase de control\nL'incendi de Tivissa ja està estabilitzat


Inauguració oficial de l'Entorn d'Aprenentatge de Tremp. Institut Cartogràfic i Geològic de Catalunya\nInauguració oficial de l'Entorn d'Aprenentatge de Tremp\nEl 6 de març de 2015 es va inaugurar oficialment l'Entorn d'Aprenentatge de Tremp\nL'acte fou presidit per la directora general d'Ensenyament Secundari Obligatori i Batxillerat del Departament d'Ensenyament, i va comptar amb la participació del president del Consell Comarcal del Pallars Jussà, de l'alcalde de Tremp i del director general adjunt de l'ICGC.\nEn el seu parlament, el director general adjunt de l'ICGC va expressar l'interès de l'Institut en col·laborar amb el Departament d'Ensenyament i amb les administracions locals en aquest EdA i en altres iniciatives en què la geologia pot contribuir al desenvolupament cultural i econòmic.\nL'EdA és un servei educatiu de suport a la docència que aprofita l'excepcionalitat de la riquesa geològica i mediambiental de la comarca, i s'ofereix als centres educatius de primària i secundària per desenvolupar treball de camp amb els alumnes perquè coneguin de primera mà la història, la cultura i el medi que els envolta.\nL'ICGC, mitjançant el Centre de Suport Territorial Pirineus, dóna suport a la formació del professorat de l'EdA, cedeix material promocional als alumnes i subministra continguts per al dossier de visita al Centre i a l'exposició de geotèrmia, entre altres.\nEl 2014, més de 160 alumnes van participar en les activitats que proposa el Centre de Suport Territorial Pirineus de l'ICGC.


L'Espanyol s'enfronta al Vila-real en un partit intranscendent que suposarà el retorn de Tamudo\nL'Espanyol acomiada la temporada a l'Estadi Olímpic Lluís Companys contra el Vila-real en un partit totalment intranscendent per tots dos equips, que van aconseguir matemàticament la permanència la setmana passada. Els espanyolistes afrontaran el matx sense cap pressió i volen dedicar una victòria als seus aficionats després d'una temporada per oblidar. La gran atracció del partit és el retorn a una convocatòria del capità Raúl Tamudo, que ha estat sis setmanes de baixa per un trencament fibrilar.\n14/06/2003 - 00.00 Actualitzat 09/11/2006 - 10.18\nTot i tractar-se d'un partit gairebé de costellada, l'Espanyol afronta l'últim compromís de la temporada a l'Estadi Lluís Companys contra el Vila-real amb la intenció d'aconseguir una victòria per deixar un bon regust a l'afició espanyolista després d'haver aconseguit la permanència matemàtica. Clemente no té la intenció d'alinear un equip de circumstàncies i continuarà confiant en el bloc que ha jugat durant les últimes jornades del campionat. El tècnic de Barakaldo té les baixes de Domoraud, convocat amb la selecció de Costa d'Ivori, Lopo i Àlex Fernández, sancionats, i Roger, que continua lesionat. La gran novetat de la convocatòria és el retorn del capità Raúl Tamudo, que ha estat sis setmanes de baixa per un trencament fibril·lar i podria tornar a l'equip titular. El Vila-real tampoc s'hi juga absolutament res i el seu tècnic, Benito Floro, aprofitarà el partit per donar alguna oportunitat als jugadors menys habituals durant el campionat. CLEMENTE DÓNA PER FET EL FITXATGE DE BASTÍA A més del compromís de lliga, en què l'Espanyol ja no es juga res, Clemente s'ha referit també als nous fitxatges i, a més de les incorporacions de Lemmens i Tayfun, dóna per feta la contractació de l'argentí Bastía, malgrat que el club ha dit que encara falten uns detalls per concretar. A la plantilla espanyolista, s'hi podria també afegir ben aviat el camerunès Pierre Wome, que dilluns serà a Barcelona amb els seus representants per tractar de tancar l'acord amb els blanc-i-blaus.\nL'Espanyol confirma el fitxatge del jugador turc Tayfun\nClemente nega contactes amb Pandiani i admet que les negociacions són bones amb Wome, Bastía i Tayfun\nL'Espanyol tanca un acord amb el porter del Racing Erwin Lemmens